થાઈલેન્ડમાં ફુકેત કે પતાયા આઈલેન્ડ વરસોથી પ્રખ્યાત છે, પણ હવે પ્રકૃતિપ્રેમીઓ માટે બેંગકોક શહેરથી લગભગ સાડા ત્રણ-ચાર કલાકને અંતરે આવેલા ખાઉ ચાઈ નેશનલ પાર્ક આકર્ષણનું મોટું કેન્દ્ર છે. થાઈલેન્ડમાં ત્રણ નેશનલ પાર્ક છે, પણ ખાઉ ચાઈ નેશનલ પાર્કની તળેટીથી 30-40 કિલોમીટરના અંતરે દ્રાક્ષના બગીચા, રીસોર્ટ અને નયનરમ્ય હોટેલ-ફૂલોના કળાત્મક બાગબગીચા પ્રમુખ આકર્ષણ છે. થાઈલેન્ડ-બેંગકોક ફરવા આવતા ટુરિસ્ટોને ખાઉ ચાઈ નેશનલ પાર્ક નજીકનાં વિનિયાર્ડસ, રીસોર્ટ, ગાયોનાં ફાર્મ હાઉસ, વગેરે જોવાફરવામાં સહેજે ત્રણેક દિવસ થાય.